**Mankolan koulun vanhempainyhdistyksen hallituksen kokous Pöytäkirja**

**Aika** 14.01.2025 klo 17.45

**Paikka**  Mankolan yhtenäiskoulu, opettajainhuone

**Paikalla** Elina Lapinlampi puheenjohtaja, Piia Takala, Maiju Maukonen, Hannamari Pitkänen, Kati Riivari, Johanna Harju, Pipsa Teerijoki ja Riikka Lamminpää kokouksen sihteeri.

**1.Kokouksen avaaminen**

Puheenjohtaja Elina Lapinlampi avasi kokouksen klo 17.49.

**2.Kokouksen laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3.Rehtorin kuulumiset**

Uudet kännykkäkieltoon liittyvät toimintaohjeet on päivitetty, kännykän saa ottaa ruokalaan, mutta ei käyttää siellä. Matkapuhelin on oppilaan vastuulla ja sitä saa yläkoululainen käyttää paussilla. Alakoululaiset eivät saa käyttää puhelinta koulupäivän aikana, mutta se saa olla repussa mukana. Puhelinta tarvitaan välipalan maksussa ja tietyissä koulutehtävissä kuitenkin. Terveydellisistä syistä puhelimen käyttö on sallittua. Uudet ohjeet ovat olleet hyvät ja selkeät.

Loman jälkeen on ollut rauhallista koulussa. Oppilaaksiotto käynnistyy, seiskoja on jatkossa ehkä 7 luokallista. Savulahdesta tulee vitoselle 2 luokkaa. Oppilasmäärä hieman mahdollisesti kasvaa, kun yläkoulu kasvaa ja alakoulu pienenee. Yhdistelmäluokkia tulee jatkossakin jo tilojenkin puolesta. A2 kielten opiskelua on yhdistetty Savulahden ja Puistokoulun kanssa ja näin on saatu tähän mennessä hyvin toteutettua mm. saksan ranskan ja espanjan osalta. VKHS -tiimiläiset tekivät kyselyn, jossa oli kysymyksiä mm. kiusaamisesta ja häirinnästä, huomenna on tuloksien purkaminen ja niiden perusteella mietitään keinoja näiden em. asioiden vähentämiseen.

Seuraava tapahtuma on viikon päästä kansainvälisyysviikko ja sen jälkeen alaluokkien talviliikuntapäivä juuri ennen hiihtolomaa. Tänään kävi liettualaisia opettajia tutustumassa kouluun ja espanjalainen opettaja tulee myöhemmin harjoittelijaksi. Luokanopettajaharjoittelijoita tulee myös taas kevään aikana.

Kaupunginvaltuusto päätti onneksi, että koulu sai aiempien vuosien tasoisia hankintoja tehtyä, kun kaikki hankinnat olivat olleet pitkään jäissä. Kasvatusohjaajia ei myöskään karsita päätöksen mukaisesti.

Vessakäyttäytymisestä on ollut paljon keskustelua, valvontakameroista ja uusista vessasäännöistä on ollut apua. Vapettaminen, kuten myös nuuskaaminen on vähentynyt edellisvuodesta. Ilkivaltaa ja sotkemista on jonkin verran ollut.

Joulutilaisuuksissa oli mennyt oppilailla hienosti, sekä kirkossa, että joulupolulla. Myös sää suosi tapahtumissa. Joka kolmas vuosi tällainen tapahtuma järjestetään.

Torstaina 13.2. kaikilla loppuu koulu klo12 opettajien TYHY-iltapäivän vuoksi.

**4.Tulevien tapahtumien läpikäynti**

Ystävänpäivätapahtumaa oltiin aiemmin mietitty varainhankintaa ajattellen sekä luistelua. Sää näyttää tällä hetkellä aika huonolta luistelun osalta. Varainhankinnalle juuri nyt ei ole juuri isoa tarvetta ja Makosa järjestetään myös tänä vuonna, kuin myös muutakin tapahtumaa syksyllä, myös kuvausten tuotot tulevat. Eli jäimme hieman sille mielelle, että emme keväällä ota paljoa ylimääräisiä tapahtumia.

Arpajaiset meni hyvin ja palkinnot olivat mieluisia.

Keski-Palokan, Savulahden sekä Mankolan vanhempainyhdistysten yhteistapaamista on suunniteltu ja ajateltiin kutsua heitä tänne meitä tapaamaan esim. hiihtolomien jälkeen, päiväksi voitaisiin ehdottaa esim. 11.3. tai 18.3. Etukäteen voitaisi suunnitella asialistaa yhdessä toisten vanhempainyhdistyksien kanssa. Pipsa lupasi välittää rehtoreille meiltä viestiä tähän liittyen. Voisimme tapaamisessa mm. pohtia, miten saisimme yläkoululaisten vanhempia lisää mukaan toimintaa, liikenneturvallisuusasioita ja Palokan alueen perheiden toiveita. Elina laatii Hannamarin kanssa kirjeen, jonka Pipsa välittää eteenpäin.

Ella Lounasto ehkäisevästä päihdetyöstä voisi taas tulla puhumaan koululle mahdollisesti tämän vuoden kahdeksasluokan vanhempainillan yhteydessä. Myös terveydenhoitajaa toivottiin puhumaan mm. mielenterveyshaasteista, jos tämä olisi mahdollista. Mietittiin, olisiko mahdollista hybridimalli, että osa vanhemmista voisi osallistua etänä tai katsoa tallenteen luennosta. Mietittiin myös, että webinaarimahdollisuus todennäköisesti entisestään vähentää paikalle tulevien vanhempien määrää, mutta aika moni ei välttämättä osallistuisi livenä muutenkaan.

**5.Talousasiat**

Mankelin tilin saldo 14.01.2025: 6 424,37 euroa. Ei ole erääntyviä maksuja.

Tammikuu 2025

09.01.2025 JYVÄSKYLÄN KAUPUNKI/MAPSO avustus 400,00

07.01.2025 NORDEA palvelumaksu −26,85

Joulukuu 2024

04.12.2024 NORDEA palvelumaksu −30,56

03.12.2024 K-Market Kymppi −157,70

03.12.2024 Elina Lapinlampi tiilet diskoon −6,07

Marraskuu 2024

29.11.2024 TURUNEN PEKKA TAI MERVI käteisten tilitys 240,00

29.11.2024 Johanna Harju −11,78

28.11.2024 VIPPS MOBILEPAY AS, 5,00

28.11.2024 VIPPS MOBILEPAY AS, 5,00

28.11.2024 VIPPS MOBILEPAY AS, 20,00

28.11.2024 VIPPS MOBILEPAY AS, 5,00

28.11.2024 VIPPS MOBILEPAY AS, 10,00

08.11.2024 Johanna Harju −89,60

05.11.2024 Päivärinta Aino luokka-avustus −100,00

05.11.2024 NORDEA palvelumaksu −28,01

**6.Muut asiat**

Valokuvaustarjouksissa summat oli hyvin samanlaisia eri tarjouksissa. Valokuvilla on koululle paljon käyttöä, mutta on ollut kätevä, että Mankeli hoitaa kilpailutuksen. Kuvaverkolla oli edelleen Emmi kuvaajavaihtoehtona, joka on ollut pidetty ja taitava kuvaaja. Uusintakuvaus ei ole oikein toiminut aiemmin Seppälän koulukuvilla, eikä Kuvaverkollakaan. Sopimukseen tulisi huomioida mukaan uusintakuvauksen päivämäärät heti allekirjoitusvaiheessa, jotta ne saadaan sujuvasti järjestettyä ja vaaditaan valokuvaaja uusintakuvaukseen koululle. Kaikki tutustuvat tarjouksiin vielä paremmin ja tehdään sitten lopullinen päätös myöhemmässä kokouksessa.

Janne Nummela kysyi, olisiko Mankelin mahdollista osallistua taas Laajiksen laskettelun järjestämisen kuluihin pienten oppilaiden ryhmän osalta, jotka palkitaan mahdollisesti esimerkiksi innokkaasta osallistumisesta liikuntakuukauteen. Voisimme tähän osallistua, summasta sovitaan myöhemmin. Tässä pitää vaan ottaa huomioon, että samaa luokkaa ei palkita tällä uudelleen.

Joku vanhempi oli kysellyt kielikerhoa, Veera Jokelalle voisi mahdollisesti ehdottaa tällaista, missä pääsisi tutustumaan hieman eri kieliin matalalla kynnyksellä. Kielitivolihankkeessa on joskus ollut hieman tällaista toimintaa.

**7.Seuraava kokous**

Seuraava kokous 28.01.2025 klo 17.45. Aiheena valokuvauskilpailutus.

**8.Kokouksen päättäminen**

Puheenjohtaja päätti kokouksen klo 19.16.